CELEX: 32015D0567
Language: hu
Date: 2015-04-07 00:00:00
Title: A Bizottság (EU) 2015/567 végrehajtási határozata ( 2015. április 7. ) a 2003/467/EK határozat I. mellékletének a szarvasmarha-állományok vonatkozásában Litvániát hivatalosan gümőkórtól mentes tagállamnak nyilvánító módosításáról (az értesítés a C(2015) 2161. számú dokumentummal történt)  EGT-vonatkozású szöveg

9.4.2015   
            
            
               HU
            
            
               Az Európai Unió Hivatalos Lapja
            
            
               L 93/69
            
         A BIZOTTSÁG (EU) 2015/567 VÉGREHAJTÁSI HATÁROZATA
   (2015. április 7.)
   a 2003/467/EK határozat I. mellékletének a szarvasmarha-állományok vonatkozásában Litvániát hivatalosan gümőkórtól mentes tagállamnak nyilvánító módosításáról
   
      
         (az értesítés a C(2015) 2161. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a szarvasmarhafélék és a sertések Közösségen belüli kereskedelmét érintő állat-egészségügyi problémákról szóló, 1964. június 26-i 64/432/EGK tanácsi irányelvre (1) és különösen annak A. melléklete I.4. pontjára,
   mivel:
   
               (1)
            
            
               A 64/432/EGK irányelv szabályozza a szarvasmarhák Unión belüli kereskedelmét. Meghatározza azokat a feltételeket, amelyek teljesülése esetén egy tagállam a szarvasmarha-állományok vonatkozásában hivatalosan gümőkórtól (tuberkulózistól) mentesnek nyilvánítható.
            
         
               (2)
            
            
               A szarvasmarha-állományok vonatkozásában hivatalosan gümőkórtól mentesnek nyilvánított tagállamokat a 2003/467/EK bizottsági határozat (2) I. mellékletének 1. fejezete sorolja fel.
            
         
               (3)
            
            
               Litvánia olyan dokumentációt nyújtott be a Bizottságnak, amely arról tanúskodik, hogy a tagállam a teljes területe vonatkozásában teljesíti azokat a feltételeket, amelyeket a 64/632/EGK irányelv a szarvasmarha-állományok vonatkozásában a hivatalosan gümőkórtól mentesnek nyilvánítás kapcsán megállapít. Ennek megfelelően a szóban forgó tagállamot a szarvasmarha-állományok vonatkozásában hivatalosan gümőkórtól mentesnek kell nyilvánítani.
            
         
               (4)
            
            
               A 2003/467/EK határozat I. mellékletének 1. fejezetében foglalt jegyzéket Litvánia felvétele érdekében módosítani kell.
            
         
               (5)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottsága véleményével,
            
         ELFOGADTA EZT A HATÁROZATOT:
   1. cikk
   A 2003/467/EK határozat I. melléklete e határozat mellékletének megfelelően módosul.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2015. április 7-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL 121., 1964.7.29., 1977/64. o.
   
   
      (2)  A Bizottság 2003. június 23-i 2003/467/EK határozata egyes tagállamok, vagy a tagállamok egyes régiói szarvasmarha-állományainak hivatalosan tuberkulózismentes, brucellózismentes és szarvasmarhák enzootikus leukózisától mentes státusa megállapításáról (HL L 156., 2003.6.25., 74. o.).
   
      MELLÉKLET
      A 2003/467/EK határozat I. mellékletének 1. fejezete helyébe a következő szöveg lép:
      
         „1. FEJEZET
         
            Hivatalosan tuberkulózismentes tagállamok
         
         
                     ISO-kód
                  
                  
                     Tagállam
                  
               
                     BE
                  
                  
                     Belgium
                  
               
                     CZ
                  
                  
                     Cseh Köztársaság
                  
               
                     DK
                  
                  
                     Dánia
                  
               
                     DE
                  
                  
                     Németország
                  
               
                     EE
                  
                  
                     Észtország
                  
               
                     FR
                  
                  
                     Franciaország
                  
               
                     LV
                  
                  
                     Lettország
                  
               
                     LT
                  
                  
                     Litvánia
                  
               
                     LU
                  
                  
                     Luxemburg
                  
               
                     HU
                  
                  
                     Magyarország
                  
               
                     NL
                  
                  
                     Hollandia
                  
               
                     AT
                  
                  
                     Ausztria
                  
               
                     PL
                  
                  
                     Lengyelország
                  
               
                     SI
                  
                  
                     Szlovénia
                  
               
                     SK
                  
                  
                     Szlovákia
                  
               
                     FI
                  
                  
                     Finnország
                  
               
                     SE
                  
                  
                     Svédország”